**НАРОДНО ЧИТАЛИЩЕ ”СТИЛИЯН ПЕШЕВ-1957”, Р-Н „НАДЕЖДА“ – СОФИЯ**

**ОТЧЕТЕН ДОКЛАД**

ЗА ДЕЙНОСТТА НА ЧИТАЛИЩЕТО ЗА ПЕРИОДА 01.01.2020-31.12.2020 г.

УВАЖАЕМИ ГОСТИ - ДАМИ И ГОСПОДА,

Традиционният отчетен момент в живота на читалището ни достигаме и днес с много трудности в годините на пандемия, но все пак щастливи, че го имаме, че то съществува.

Вярно е, че утвърдените многопосочни и разнородни форми на културната ни дейност, наистина намаляха, други прекъснаха, но разпространението на духовните му ценности от общочовешки мащаб успяхме и успяваме да поддържаме.

Да се вгледаме по-отблизо в състоянието и процесите на читалищната дейност.

БИБЛИОТЕЧНА ДЕЙНОСТ

Това е разделът, чиято дейност повече от всякога е подчинена и изразяваща основните задачи за максималното достигане до книгата на читателите, въпреки че компютритемасово навлязоха в нашия живот.

Няма да е излишно да изтъкнем, че тук студенти, ученици, деца /малки и големи/ се срещат и намират книгата. Тук с нея се срещат работещи и пенсионери.

С езика на цифрите бихме могли да подкрепим казаното -

149 читатели, 2204 тома раздадена литература при библиотечен фонд - 11 762 тома литература.

Използва се предимно учебна литература, литературна критика, художествена литература - класическа и съвременна, както и енциклопедиите, справочниците и речниците.

Витрината „Нови книги” продължава да съществува, макар да не можем да се похвалим с много попълнения от книги, понеже разчитаме най-вече на дарения от съкварталци и приятели.

ОБРАЗОВАТЕЛНА ДЕЙНОСТ

По отношение на образователната дейност, включваща учебните школи - трудно бихме могли да се похвалим с разнообразие и богат живот. Годината бе тежка и трудна. Останахме с една вокално-инсрументална група, музикално студио, китара, народни танци за деца и възрастни, художествена гимнастика, таекуондо и бойни изкуства.

По време на извънредната ситуация заради пандемията заниманията спряха и после отново се възобновиха.

КУЛТУРНО-МАСОВА ДЕЙНОСТ

През отчетната година направихме празник от деца за деца кв. Триъгълника /м. януари в салона на читалището/, 1 март - ден на самодееца - с участието на групите по народни танци и художествената гимнастика в салона на читалището, 1 юни в двора на читалището - по повод ден на детето - детски празник с аниматор за децата от квартала, 2 юни - среща на съратници и роднини на Стилиян Пешев /патрон на читалището/ - в двора на читалището, месец октомври – тържествено откриване на учебната година с клубовете към читалището.

МАТЕРИАЛНО-ТЕХНИЧЕСКА БАЗА

И така стигнахме до последния раздел на отчета ни. Тук обикновено споделяме мисли за бита, сградния фонд, досадните технически средства и кошмарните осветление, отопление. Без тях обаче дейността на читалището би била невъзможна. Сградата се нуждае спешно от основен ремонт от вътрешната страна, или да се осъществи тъй-наречения втори етап от основния ремонт, който чакаме вече четвърта година.

По отношение на отоплението – стресовете ни са перманетни, цените растат и икономиите са направо кошмарни, а и без ток няма живот. Почти всичко останало е амортизирано: ел. уреди, касетофони, брави, врати и прозорци и какво ли още не, те са непрекъсната грижа на касиер-домакин г-н Атанасов, за което сме му много благодарни.

Вярваме и твърдо се надяваме, че както досега читалището ни ще върви с отговорност и достойнство към по-светли дни.

**КУЛТУРЕН КАЛЕНДАР**

**2020 г.**

|  |  |  |  |  |
| --- | --- | --- | --- | --- |
| **Дата** | **Място** | **Културна проява** | **Организатор/и** | **ЗА Контакти** |
|  11.01.2020 | Залата на ч-щето | Празник от деца за деца |  Ч-щето |  024712006 |
| 01.03.2020 |  Салона на ч-щето |  Ден на самодееца-с участието на групите по нар.танци и худ.г-ка |  Ч-щето |  024712006 |
| 01.06. 2020 | Двора на ч-щето | Ден на детето с участието на деца от школите на ч-щето |  |  |
|   |  |   |  Ч-щето |  024712006 |
|  02.06.2020 |  Двора на ч-щето |  Среща с близки и роднинина Стилиян Пешев,по повод Деня на Ботев |  Ч-щето |  024712006 |
|  01.10.2020 |  салона |  Откриване на учебната година с клубовете по нар.танци и худ.г-ка |  Ч-щето |  024712006 |
|  |   |   |  |  |
|  |  | ДЕЙНОСТИ |  |  |
|  | КИТАРА |  |  |  |
|  | НАРОДНИ ТАНЦИ ЗА ДЕЦА И ВЪЗРАСТНИ |  |  |  |
|  | ХУДОЖЕСТВЕНА ГИМНАСТИКА |  |  |  |
|  | ТАЕКУОНДО |  |  |  |
|  | БОЙНИ ИЗКУСТВА |  |  |  |
|  | МУЗИКАЛНО СТУДИО |  |  |  |
|  | БИБЛИОТЕКА |  |  |  |